**LĪGUMS**

**“Rezerves daļu iegāde mikroautobusiem”**

ID Nr. AM NBS NP NP2018/064

Rīgā, 2018.gada \_\_\_. \_\_\_\_\_\_\_\_\_\_

1. daļa

|  |
| --- |
| **Pircējs** |
| **Nosaukums: Latvijas Republikas Nacionālo bruņoto spēku (NBS) Nodrošinājuma pavēlniecība** **(NP)**  Reģ. Nr.: 90001259776  Juridiskā adrese: Vienības gatve 56, Rīga, LV – 1004  Tālrunis: 67601217, fakss: 67601219  Banka: Valsts Kase  Kods: TRELLV22  Konts: LV44TREL210002207000B |
| **Pārdevējs** |
| **Nosaukums: Sabiedrība ar ierobežotu atbildību (SIA) “AD BALTIC”**  Reģ. Nr.: 40003343254  Juridiskā adrese: Mūkusalas iela 73, Rīga, LV-1004  Tālrunis: 67064505  Banka: AS Luminor Bank  Kods: RIKOLV2X  Konts: LV68NDEA0000083865916 |

|  |  |
| --- | --- |
| **Līguma priekšmets** | |
| Rezerves daļu iegāde mikroautobusiem. Preču saraksts un cenas norādīta šī līguma 3.daļas Pielikumā Nr.1. | |
| **Līguma kopējā summa (EUR)** | |
| Līguma kopējā cenaEUR24 793,38 (divdesmit četri tūkstoši septiņi simti deviņdesmit trīs *eiro*, 38 *eiro* centi), līguma kopēja summa ar 21% PVN ir EUR 30 000,00 (trīsdesmit tūkstoši *eiro*, 00 *eiro* centi). | Preču izcenojums ir norādīts šī Līguma 3.daļas Pielikumā Nr.2. |
| Pēc atsevišķas vienošanās ar piegādātāju pasūtītājs ir tiesīgs palielināt līguma summu līdz  41 999,00 EUR bez PVN saskaņā ar publiskā iepirkuma likuma robežvērtībām. | |

|  |
| --- |
| **Apmaksas nosacījumi** |
| Apmaksa 30 (trīsdesmit) kalendāro dienu laikā pēc kvalitatīvas un Līguma prasībām atbilstošas Preces piegādes, pamatojoties uz abpusēji parakstīto pavadzīmi – nodošanas aktu. |
| **Piegādes vieta** |
| NBS NP Autotrasnsporta nodrošinājuma centrs, Skanstes iela 8, Rīga, LV-1013; NP Transporta remonta nodrošinājuma centrs Vagonu iela 38, Rīga, LV-1009 |
| **Preces piegādes termiņš** |
| Preces piegādes termiņš ir ne vairāk kā 7 (septiņu) kalendāro dienu laikā no pieprasījuma saņemšanas dienas. |
| **Preces garantijas prasības** |
| Nekvalitatīvas preces apmaiņas/novēršanas termiņš 5 (piecu) darba dienu laikā pēc akta par neatbilstošu kvalitāti sastādīšanas dienas. |
| **Līguma pamatojums** |
| Iepirkuma “Rezerves daļu iegāde mikroautobusiem” ID Nr. AM NBS NP 2018/064 komisijas 2018.gada 6.novembra lēmums (protokols Nr. NP2018/064-3). |

1. daļas beigas

Līgums ir sastādīts 2 (divos) eksemplāros, katrs uz 18 (astoņpadsmit) lapām.

2. daļa

1. **TERMINI**
2. **Līgums** – tekstā saprotams tikai šis Līgums ar tā pielikumiem, turpmākajiem papildinājumiem un/vai grozījumiem.
3. **Pārdevēja pārstāvis –** Pārdevēja pilnvarota persona, kura darbojas saņemto pilnvaru robežās.
4. **Pircēja pārstāvis –** Amatpersona, kura tiek nozīmēta saskaņā ar Pircēja iekšējiem normatīvajiem dokumentiem, kura bez speciāla pilnvarojuma ir tiesīga pārstāvēt Pircēju noslēgtā līguma izpildē, bet bez tiesībām grozīt vai papildināt noslēgto Līgumu.
5. **Puses – Pircējs** un **Pārdevējs**, kuri darbojas Līguma ietvaros, abi kopā saukti Puses un katrs atsevišķi Puse.
6. **PRECES PIEGĀDES KĀRTĪBA UN RISKA PĀREJA**
   1. Pircēja pārstāvis pasūta Preci pēc nepieciešamības atsevišķu partiju veidā, nosūtot rakstveida pasūtījumu uz Pārdevēja faksu vai e-pastu.
   2. Pārdevējs piegādā Preci Līguma 1.daļas noteiktajā piegādes vietā un termiņā saskaņā ar pasūtījumu un Līguma noteikumiem.
   3. Pircēja pārstāvis pasūtījumā norāda Preces veidu, saskaņā ar Tehnisko specifikāciju (Līguma pielikums Nr.1) un pasūtamo Preces daudzumu.
   4. Ja Pircējam ir nepieciešams pasūtīt Līgumā minēto transportlīdzekļu rezerves daļas, kas nav minētas Tehniskajā specifikācijā, Pircējs vienlaikus pasūtījumam nosūta Pārdevējam cenu pieprasījumu nepieciešamajām Precēm. Šādā gadījumā Pārdevējs 2 (divu) darba dienu laikā pēc tam, kad Pircējs izsūtījis cenu pieprasījumu, iesniedz cenu piedāvājumu, nosūtot to uz Pircēja pārstāvja e-pastu vai faksu. Šajā gadījumā Preces piegādes termiņš var tikt pagarināts, atsevišķi rakstiski vienojoties.
   5. Pircēja pārstāvis izvērtē Līguma 2.3.punktā minēto, Pārdevēja iesniegto cenu piedāvājumu atbilstoši faktiskajai tirgus situācijai. Gadījumā, ja Pārdevēja piedāvātās cenas ir augstākas kā vidējās Preces cenas tirgū, Pircēja pārstāvis var lūgt Pārdevējam pamatot Preces cenu un lūgt pārskatīt piedāvātās Preces cenas, tās samazinot. Ja Pārdevējs atsakās pārskatīt Preces cenas un nespēj objektīvi pamatot piedāvātās Preces cenas starpību ar vidējām Preces cenām tirgū, Pircēja pārstāvim ir tiesības noraidīt Pārdevēja piedāvājumu.
   6. Pārdevējs iepriekš saskaņo (rakstiski vai telefoniski) ar Līguma norādīto Pircēja pārstāvi konkrētu Preces piegādes laiku, ne vēlāk kā 1 (vienu) darba dienu pirms Preces piegādes. Pārdevējs Preces pavaddokumentos norāda Līguma numuru un datumu, Preces nosaukumu, daudzumu, cenu un visu pārējo informāciju, kas saistīta ar Preces lietošanu un glabāšanu.
   7. Preci nodod un pieņem Pušu pārstāvjiem parakstot Preču pavadzīmi. Prece uzskatāma par piegādātu ar Preču pavadzīmes abpusēju parakstīšanas brīdi.
   8. Pircējam ir tiesības pirms pieņemšanas pārbaudīt Preci. Ja Prece neatbilst Līguma noteikumiem, tajā skaitā pavadzīmē norādītajam, vai ir nekvalitatīva, Pircējam ir tiesības neparakstīt Preces pavadzīmi. Šādā gadījumā Pircējs 5(piecu) darba dienu laikā iesniedz Pārdevējam rakstveida pretenziju un 2.6. Pārdevējam ir pienākums piegādāt Līguma noteikumiem atbilstošu Preci un pildīt uzliktās piegādes termiņa nokavējuma sankcijas, ja termiņš ir nokavēts.
   9. Pārdevējam jāapmaina Līguma prasībām neatbilstošā Prece pret Līguma prasībām atbilstošu 5 (piecu) darba dienas pēc akta (Pretenzijas) par neatbilstošu kvalitāti sastādīšanas dienas (no plkst. 8:30-17:00).Līgumā minēto Preču pavadzīmi (turpmāk tekstā – pavadzīme) paraksta Pircēja pārstāvis.
   10. Pēc Preces pavadzīmes parakstīšanas brīža jautājumi par Preces kvalitāti tiek risināti saskaņā ar garantijas noteikumiem.
7. **PRECES NOVĒRTĒŠANA UN PIEŅEMŠANA**
   1. Pārdevējs veic Preču ne vairāk kā 7 (septiņu) kalendāro dienu laikā no telefoniska vai elektroniska (e-pasts) Preču pieprasījuma saņemšanas dienas.
   2. Pircējs izvērtē Līguma 3.3.punktā minēto, Pārdevēja iesniegto cenu piedāvājumu atbilstoši faktiskajai tirgus situācijai. Gadījumā, ja Pārdevēja piedāvātās cenas ir augstākas nekā vidējās Preces cenas tirgū, Pircējs var lūgt Pārdevējam pamatot Preces cenu un lūgt pārskatīt piedāvātās Preces cenas, tās samazinot. Ja Pārdevējs atsakās pārskatīt Preces cenas un nespēj objektīvi pamatot piedāvātās Preces cenas starpību ar vidējām Preces cenām tirgū, Pircēja pārstāvim ir tiesības noraidīt Pārdevēja piedāvājumu**.**
   3. Gadījumā, ja Pārdevējs konstatē, ka Preču piegādei ir nepieciešams garāks izpildes termiņš objektīvu iemeslu dēļ, Pušu pārstāvji par to atsevišķi vienojas.
   4. Pircējam ir tiesības pirms Preču pieņemšanas vizuāli pārbaudīt atbilstību. Ja Prece nav atbilstoša Līguma nosacījumiem, Tehniskajai specifikācijai, tajā skaitā pavadzīmē norādītajam, Pircējam ir tiesības nepieņemt to, un neparakstīt pavadzīmi un Preču pieņemšanas - nodošanas aktu līdz trūkumu pilnīgai novēršanai, 5 (piecu) darba dienu laikā iesniedzot Pārdevējam rakstveida pretenziju. Šajā gadījumā Pārdevējam ir pienākums novērst konstatētos trūkumus atbilstoši Līguma noteikumiem un pildīt uzliktās izpildes termiņa nokavējuma sankcijas, ja termiņš ir nokavēts.
   5. Prece uzskatāma par pieņemtu ar brīdi, kad Pircējs ir parakstījis Preču pavadzīmi.
   6. Pēc pavadzīmes abpusējas parakstīšanas jautājumi par Preces kvalitāti tiek risināti saskaņā ar garantijas noteikumiem.
   7. Līgumā minēto Preču pieņemšanas - nodošanas aktu(turpmāk tekstā – pavadzīme) paraksta Pircēja pārstāvis.
8. **PUŠU TIESĪBAS UN PIENĀKUMI**
   1. **Pārdevējs:**
      1. nodrošina Preču atbilstību Pielikumā Nr.1 noteiktajai tehniskajai specifikācijai un Pielikumā Nr.1 norādītajam finanšu - tehniskajam piedāvājumam, normatīvajiem aktiem un ražotāja noteiktajiem kvalitātes standartiem;
      2. ir atbildīgs par Precei piegādes laikā nodarītajiem bojājumiem, kas radušies pārdevēja vai trešo personu vainas dēļ;
      3. apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji Līguma vai citu ar tā izpildi saistīto dokumentu saturu, kā arī tehniska, komerciāla un jebkāda cita rakstura informāciju, kas saņemta no Pircēja vai iegūta šī Līguma darbības laikā;
      4. pēc Pircēja pieprasījuma iesniedz ticamus transportlīdzekļu rezerves daļu iegādes dokumentus;
      5. nav tiesīgs nodot ar Līgumu nolīgtās tiesības un pienākumus trešajai personai.
   2. **Pircējs**:
      1. Pircējam nav pienākums iegadāties papildus preci par palielinātās pamatsummas daļu;
      2. ir tiesīgs pasūtīt un iegādāties atsevišķas detaļas par iesniegtām cenām;
      3. savlaicīgi pieņem un samaksā par piegādāto kvalitatīvo, Līguma noteikumiem un Pircēja pasūtījumam atbilstošo Preci, ja tā piegādāta saskaņā ar Līguma noteikumiem;
      4. samaksā par pieņemto Līguma noteikumiem atbilstošo Preci saskaņā ar Līguma noteikumiem;
      5. ir tiesīgs Preces pieņemšanas laikā pieaicināt ekspertus.
9. **LĪGUMA NOTEIKUMIEM ATBILSTOŠA PRECE**
   1. Ar Līguma prasībām atbilstošu Preci šī Līguma ietvaros saprotama Prece, kas atbilst Līguma noteikumiem, tai skaitā tehniskajai specifikācijai (Līguma pielikums Nr.1).
   2. Ar kvalitatīvu Preci šī Līguma ietvaros saprotama Prece, kas atbilst Preces ražotāja standartiem, kā arī ar spēkā esošiem likumiem un citiem tiesību aktiem noteiktiem noteikumiem.
10. **NORĒĶINU KĀRTĪBA**
    1. Preces cenā ir iekļauta Preces vērtība, iepakojuma, piegādes līdz Līguma 1.daļā norādītajai Preces piegādes vietai un izkraušanas izmaksas, kā arī visi valsts un pašvaldības noteiktie nodokļi, nodevas un citas izmaksas, kas saistītas ar Līguma izpildi.
    2. Pircējs apmaksu veic Līguma 1.daļā minētajā kārtībā un termiņā.
    3. Ja Prece piegādāta nekvalitatīva vai neatbilstoša Līguma noteikumiem, par ko Līgumā noteiktā kārtībā sastādīts akts, norēķināšanās par Preci notiek pēc konstatēto trūkumu novēršanas.
    4. Par samaksas dienu tiek uzskatīta diena, kad Pircējs veicis pārskaitījumu Pārdevēja norādītajā norēķinu kontā.
    5. Katra no Pusēm sedz savus izdevumus par komisijas un banku pakalpojumiem, kas saistīti ar naudas pārskatījumiem.
    6. PVN tiek maksāts saskaņā ar normatīvajos aktos noteikto samaksas kārtību un likmi.
    7. Pircējam nav pienākums veikt pasūtījumu par visiem Līguma Pielikumā norādītajām Precēm un pilnu Līguma 1.daļā norādīto Līguma kopējo summu.
11. **GARANTIJAS SAISTĪBAS**
    1. Pārdevējs dod garantiju rezerves daļām (Precei) Līguma 1.daļā noteiktaja termiņā no pieņemšanas – nodošanas akta un/vai pavadzīmes-rēķina abpusējas parakstīšanas dienas.
    2. Šajā termiņā Pārdevējs nodrošina, ka Prece saglabā pienācīgu kvalitāti, drošumu un pilnīgas lietošanas īpašības.
    3. Ja Līguma 7.1.punktā noteiktajā termiņā Pircējs konstatē, Prece neatbilst Līguma noteikumiem, Pircējs paziņo par to Pārdevējam (telefoniski vai e-pasta sūtījumā), uzaicinot Pārdevējam sastādīt divpusēju aktu par konstatētajiem trūkumiem. Pārdevējam pārstāvim pēc paziņojuma saņemšanas 2 (divu) darba dienu laikā (08.30-17.00) jāierodas Pircēja norādītajā adresē. Pārdevēja pārstāvja neierašanās gadījumā Pircējam ir tiesības sastādīt aktu bez Pārdevēja pārstāvja piedalīšanās.
    4. Pārdevējs uz sava rēķina apmaina 7.3.punktā noteiktajā kārtībā konstatēto Līguma noteikumiem neatbilstošo Preci līguma 1.daļā noteiktajā termiņā.
    5. Pārdevējam nav pienākums apmainīt preces pret jaunām ja tās zaudējušas kvalitāti tāpēc, ka Pircējs nav ievērojis Preces ražotāja garantijas instrukciju un/vai tehniskās ekspluatācijas noteikumus.
    6. Ja Pusēm rodas domstarpības Preces kvalitātes novērtējumā, tās, savstarpēji vienojoties, ir tiesīgas pieaicināt neatkarīgus ekspertus (speciālistus), kuru slēdziens vai rezerves daļu kvalitāti būs saistošs Pusēm. Ja ekspertu (speciālistu) slēdzienā konstatēti rezerves daļu kvalitātes trūkumi, Pārdevējssedz visusizdevumus par slēdziena sagatavošanu.
12. **LĪGUMSODI**
    1. Ja Pārdevējs nav piegādājis Preci vai apmainījis Līguma noteikumiem neatbilstošu Preci pret jaunu, kvalitatīvu un Līguma noteikumiem atbilstošu Līguma 1.daļā noteiktajos termiņos, tad Pircējam ir tiesības piemērot līgumsodu. Šajā gadījumā Pārdevējs maksā Pircējam līgumsodu 5 % (piecus procentu) apmērā no attiecīgās Preces cenas par katru nokavēto dienu, bet ne vairāk kā 10% (desmit procentu) apmērā no nepiegādātās/nekvalitatīvās Preces kopējās summas, un atlīdzina radušos zaudējumus.
    2. Ja Pārdevējs atsakās no Līguma izpildes pirms Līguma darbības termiņa beigām, Pircējam ir tiesības piemērot līgumsodu 10% apmērā no Līguma kopējās summas. Par atteikšanos no Līguma izpildes šī punkta izpratnē tiek uzskatīta atteikšanās no Preces vai atsevišķas Preces pozīcijas piegādes, vai garantijas laikā garantijas saistību nepildīšana. Šajā gadījumā Pārdevējam ir pienākums atlīdzināt Pircējam visus izdevumus par nekvalitatīvas preces trūkumu novēršanu vai jaunas Preces iegādes izmaksas.
    3. Ja Pircējs nesamaksā par Līguma prasībām atbilstošo piegādāto Preci Līguma noteiktajā termiņā, Pārdevējam ir tiesības piemērot līgumsodu 5% (piecu procentu) apmērā no termiņā nesamaksātās summas par katru nokavēto dienu, bet ne vairāk kā 10% (desmit procenti) no Līguma kopējās summas.
    4. Līgumsoda samaksa, kad tā ir paredzēta, tiek veikta, pamatojoties uz Puses, kura pieprasa līgumsoda samaksu, izrakstītu rēķinu, 15 (piecpadsmit) kalendāro dienu laikā no līgumsoda rēķina izsūtīšanas (pasta zīmogs) dienas.
    5. Līgumsoda samaksa neatbrīvo no saistību izpildes.
13. **NEPĀRVARAMA VARA**
    1. Neviena no Pusēm nav atbildīga par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma noslēgšanas, ja Puse par šādu apstākļu iestāšanos ir informējusi otru Pusi 5 (piecu) darba dienu laikā no šādu apstākļu rašanās dienas. Šajā gadījumā Līgumā noteiktais izpildes un samaksas termiņš tiek pagarināts attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi, bet ne ilgāk par 30 (trīsdesmit) kalendārajām dienām.
    2. Ar nepārvaramas varas apstākļiem jāsaprot dabas stihijas (plūdi, vētras postījumi), valdības izraisītās akcijas, politiskās un ekonomiskās blokādes, valdības lēmumi, rīkojumi un citi no Pusēm pilnīgi neatkarīgi radušies ārkārtēja rakstura negadījumi, ko Pusēm nebija iespējas ne paredzēt, ne novērst.
    3. Pusei, kura atsaucas uz nepārvaramas varas apstākļiem ir jāpierāda, ka tai nebija iespēju ne paredzēt, ne novērst radušos apstākļus, kuru sekas par spīti īstenotajai pienācīgajai rūpībai, nav bijis iespējams novērst.
    4. Ja nepārvaramas varas apstākļi turpinās ilgāk kā 30 (trīsdesmit) kalendārās dienas, katra no Pusēm ir tiesīga vienpusēji atkāpties no Līguma, par to rakstveida brīdinot otru Pusi 5 (piecas) darba dienas iepriekš.
14. **STRĪDU IZSKATĪŠANA UN LĪGUMA IZBEIGŠANA**
    1. Ja viena Puse pārkāpusi kādu no Līguma noteikumiem, otrai Pusei ir tiesības pieteikt rakstveida pretenziju, kurā norādīts pārkāpuma raksturs un Līguma punkts (apakšpunkts), kuru Puse uzskata par pārkāptu.
    2. Strīdus un nesaskaņas, kas var rasties Līguma izpildes rezultātā vai sakarā ar Līgumu, Puses atrisina savstarpēju pārrunu ceļā. Ja Puses nevar panākt vienošanos, tad domstarpības risināmas Latvijas Republikas tiesā.
    3. Puses var atcelt Līgumu pirms Līguma darbības termiņa beigām Pusēm savstarpēji rakstveida vienojoties.
    4. Pircējam ir tiesības vienpusēji atkāpties no Līguma:
       1. ja Pārdevējs nepiegādā Preci 30 (trīsdesmit) dienu laikā pēc Līgumā noteiktā piegādes termiņa;
       2. ja Pārdevējs atsakās no Līguma izpildes, t. i., Preces vai atsevišķas Preces pozīcijas piegādes;
       3. Pārdevējs nepilda Līgumā noteiktās garantijas saistības;
       4. vismaz 2 (divas) reizes pārdevis nekvalitatīvus vai Līguma noteikumiem neatbilstošas rezerves daļas, kas konstatēts sagatavojot aktu Līgumā noteiktajā kārtībā;
       5. ja aprēķinātais Līgumsods sasniedzis Līguma 8.1. vai 8.2. punktā noteikto maksimālo apmēru;
    5. Līguma 10.4.punkta apakšpunktos noteiktajos gadījumos Līgums uzskatāms par izbeigtu septītajā dienā pēc Pircējam paziņojuma par atkāpšanos (ierakstīta vēstule) izsūtīšanas dienas (pasta zīmogs).
    6. Izbeidzot Līgumu saskaņā ar kādu no 10.4.1.- 10.4.3. apakšpunktiem, Pārdevējs maksā līgumsodu 10% (desmit procentu) apmērā no Līguma kopējās summas, un atlīdzina zaudējumus, ja tādi ir aprēķināti. Šajā punktā minētos maksājumus Pārdevējs veic ne vēlāk kā 15 (piecpadsmit) kalendāro dienu laikā no līguma izbeigšanas dienas.
    7. Pārdevējam ir tiesības vienpusēji atkāpties no Līguma bez Pircēja piekrišanas ja Pircējs neveic samaksu ilgāk kā 30 (trīsdesmit) kalendāro dienu laikā pēc Līgumā noteiktā samaksas termiņa, rakstveidā brīdinot par to Pircēju vismaz 10 (desmit) darba dienas iepriekš.
15. **. CITI NOTEIKUMI**
    1. Neviena no Pusēm nedrīkst nodot savas tiesības, kas saistītas ar Līgumu un izriet no tā, trešajai personai bez otras Puses rakstiskas piekrišanas.
    2. Līgums stājas spēkā no tā abpusējas parakstīšanas dienas. Līguma spēkā stāšanās datums ir norādīts šī Līguma pirmās lapas augšējā labajā stūrī, un ir spēkā līdz saistību izpildei, ievērojot Publisko iepirkumu likuma noteikumus.
    3. Visi Līguma grozījumi vai papildinājumi tiek izdarīti rakstiski, Pusēm tos parakstot, un tie ir spēkā no to parakstīšanas brīža un ir līguma neatņemamas sastāvdaļas
    4. Ja kādi no Līguma noteikumiem zaudē juridisku spēku, tas nerada pārējo noteikumu spēkā neesamību. Šādus spēkā neesošus noteikumus jāaizstāj ar citiem Līguma mērķiem un saturam atbilstošiem noteikumiem.
    5. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību un saistību pārņēmējam
    6. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, telefona, faksa numuri, elektroniskā pasta adreses, adreses u.c., tad tā rakstiski 5 (piecu) darba dienu laikā paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi.
    7. Paziņojumi par atkāpšanos no Līguma vai cita veida korespondence, kas attiecas uz Līgumu (izņemot Līgumā atrunātos faksa sūtījumus), ir jānogādā ierakstītā sūtījumā uz Līgumā norādītajām Pušu adresēm vai jānodod tieši adresātam. Uzskatāms, ka pastā nodotie sūtījumi tiek saņemti 7. (septītajā) dienā pēc to nodošanas pastā.
    8. Līguma nodaļu virsraksti ir lietoti vienīgi atsauksmju ērtībai un nevar tikt izmantoti Līguma noteikumu interpretācijai.
    9. Līgums sastādīts latviešu valodā 2 (divos) identiskos eksemplāros ar vienādu juridisku spēku, no kuriem viens eksemplārs glabājas pie Pircēja un otrs pie Pārdevēja.

2.daļas beigas

|  |  |
| --- | --- |
| PIRCĒJS:  Nodrošinājuma pavēlniecība  Komandieris pulkvedis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Z.V. | PĀRDEVĒJS:  SIA “AD BALIC”  Valdes loceklis/Direktors  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Z.V. |

3. daļa Pielikumi

Pielikums Nr.1

2018.gada \_\_. \_\_\_\_\_\_\_\_\_

3. daļas beigas